จักรพรรดินีหวาง (โจฮอง)

จักรพรรดินีหวาง (มีบทบาทในช่วง ค.ศ. 250 – 254) หรือ หวาง-หฺวางโฮ่ว () ชื่อตัวไม่ทราบ เป็นจักรพรรดินีของรัฐวุยก๊กในยุคสามก๊กของจีน เป็นพระมเหสีองค์ที่ 3 ของโจฮองจักรพรรดิลำดับที่ 3 ของวุยก๊ก

 พระประวัติ 
ไม่ปรากฏภูมิหลังของจักรพรรดินีหวางมากนัก นอกเหนือจากว่าจักรพรรดินีหวางเป็นบุตรสาวของหวาง ขุย (王夔) นายกองร้อยราชรถ (奉車都尉 เฟิ่งเชอตูเว่ย์)(五月，封后父奉車都尉王夔為廣明鄉侯、光祿大夫，位特進，妻田氏為宣陽鄉君。) สามก๊กจี่ เล่มที่ 4. จักรพรรดินีหวางได้รับการแต่งตั้งเป็นจักรพรรดินีในเดือนพฤษภาคมหรือมิถุนายน ค.ศ. 254(夏四月，立皇后王氏，大赦。) สามก๊กจี่ เล่มที่ 4. หลังเตียวฮองเฮาพระมเหสีองค์ที่ 2 ของโจฮองถูกปลดจากตำแหน่ง เนื่องจากเตียบอิบ (張緝 จาง จี) ถูกตั้งข้อหากบฏโดยผู้สำเร็จราชการแทนพระองค์สุมาสู ไม่ทราบแน่ชัดว่าจักรพรรดินีหวางเดิมเป็นพระสนมมาก่อนหรือไม่  

ต่อมาในปีเดียวกัน โจฮองทรงพระดำริจะก่อรัฐประหารโค่นอำนาจสุมาสู แม้ว่าในที่สุดพระองค์ก็ไม่ได้ทรงดำเนินแผนการ แต่ข่าวก็รั่วไหล สุมาสูจึงปลดพระองค์จากตำแหน่งจักรพรรดิและลดฐานันดรศักดิ์ลงเป็น "เจอ๋อง" (齊王 ฉีหวาง; ซึ่งพระองค์เคยดำรงฐานันดรศักดิ์นี้ในรัชสมัยของโจยอยพระบิดา) ในเดือนเดือนตุลาคม ค.ศ. 254 ไม่ทราบว่าเกิดอะไรขึ้นกับจักรพรรดินีหวางหลังจากนั้น แม้อนุมานได้ว่าพระองค์ได้รับอนุญาตให้ดำรงฐานันดรศักดิ์เป็นหฺวางเฟย์แห่งเจ (齊王妃 ฉีหฺวางเฟย์) ไม่มีการกล่าวถึงจักรพรรดิหวางมากกว่านี้ในบันทึกประวัติศาสตร์อย่างเป็นทางการ

 ดูเพิ่ม 
 พงศาวลีวุยก๊ก#โจฮอง
 รายชื่อบุคคลในยุคสามก๊ก

 หมายเหตุ 

 อ้างอิง 

 บรรณานุกรม 
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).

หมวดหมู่:จักรพรรดินีแห่งวุยก๊ก